**Ajánlati felhívás**

Hévíz Város Önkormányzat Képviselő-testületének a közbeszerzési értékhatár alatti beszerzésekről szóló szabályzata alapján

**Hévíz Város Önkormányzat Gazdasági Műszaki Ellátó Szervezete**

részére

**nagykonyhai gépek beszerzésére**

I. Az ajánlatkérő megnevezése

1. Az ajánlatkérő hivatalos neve:

**Hévíz Város Önkormányzat Gazdasági Műszaki Ellátó Szervezete**

2. Az ajánlatkérő címe és elérhetősége (telefon, fax, e-mail):

8380 Hévíz Kossuth L. u. 4/a.

Tel: 06-83/343-400

Fax: 06-83/340-602

e-mail: gamesz.heviz@t-online.hu

3. A dokumentáció a következő címen szerezhető be: nincs dokumentáció

4. Az ajánlatok benyújtásának címe: Hévíz Város Önkormányzat Gazdasági Műszaki Ellátó Szervezete, 8380 Hévíz, Kossuth L. u. 4/a.

5. Az ajánlatkérő vagy a nevében eljáró neve, elérhetősége, aki felvilágosítást tud adni: Laczkó Mária intézményvezető 06-83/540-212, e-mail: laczko.maria@hevizgamesz.hu

II. Beszerzés tárgyának megjelölése

1. A beszerzés tárgya: Hévíz Város Önkormányzat Gazdasági Műszaki Ellátó Szervezete részére **nagykonyhai gépek beszerzése.**

2. Mennyisége: **1-1 db** **berendezés** az alábbiak szerint:

Technikai feltételek: 1 000 adagos üzemi konyhához:

1. **Egyetemes konyhagép motorikus alapgépe:** 2 sebességes, feszültség: 400 V, elektromos teljesítmény: 1,1 kW, rozsdamentes burkolat, Méret: 432 X 210 X 330 mm - 435 X 210 X 290 mm

Egyetemes konyhagép passzírozó-, szeletelő- és kockázó segédgépe: 5 féle tárcsa, rozsdamentes acél ház és kések, Méret: 305 X 280 X 360 mm.

Egyetemes konyhagép habverő, keverő, dagasztó segédgépe: 16 literes üst, Méret: 370 X 360 X 560 mm.

Egyetemes konyhagép gördíthető állványa: rozsdamentes, két fix – két bolygó kerék, Méret: 450 X 650 X 600 mm.

1. **Felvágott-szeletelő gép:** automata, pengeátmérő: 300 – 350 mm, elektromos teljesítmény: 0,37 kW - 0,51 kW, feszültség: 230 V, rozsdamentes szerkezet, állítható szeletvastagság 0-20 mm-ig, beépített élező szerkezet, automatikus és manuális szeletelési funkciók.
2. **Nagykonyhai elektromos kétmedencés olajsütő:** térfogat:2 X 17-18 l, elektromos teljesítmény: 27 kW - 33 kW, feszültség: 400 V, rozsdamentes kivitel, zárt állványon, Méret: 800 X 900 X 850 mm – 800 X 900 X 900 mm.
3. **Burgonyakoptató készülék, dörzstárcsával:** 18 - 25 kg töltetsúly, rozsdamenres acél konstrukció, elektromos teljesítmény: 0,75 - 1,1 kW, feszültség: 240 V, Méret: 55 X 65 X 103 mm - 785 X 585 X 1215 mm.
4. **Professzionális dagasztógép Z karral:** rozsdamentes acél csésze és keverő szerszám, elektromos teljesítmény: 1,5 kW – 2 kW, feszültség: 400 V, kapacitás: 25 kg gyúrás, 33 kg dagasztás, 35 kg/óra keverés, Méret: 1130 X 855 X 1330 mm.

Az ajánlattevő kizárólag I. osztályú minőségű berendezésre vonatkozóan tehet árajánlatot, és szerződés teljesítése során is kizárólag I. osztályú minőségű berendezést szállíthat.

3. Teljesítés helye és módja: Legkésőbb: 2013. december 13. kedvező szállítási feltételek esetén korábban. Hévíz, Kossuth 4/a, GAMESZ Konyha, megadott címre, időre, helyszínre szállítva.

4. Részekre történő ajánlattétel: nem lehetséges

5. Elfogadhatók-e változatok (alternatív ajánlatok): igen

6. A szerződés időtartama, vagy a befejezés, a teljesítés határideje:

Kezdés: 2013. november 18.

Befejezés: 2013. december 13.

III. Szerződés

1. A szerződés tervezet csatolásra került a dokumentációhoz. A szerződéses feltételek elfogadása kötelező, véleményeltérés nem lehetséges.

2. A szerződési biztosítékok megjelölése:

* a szállítás teljesítésére előírt határidő esetén 100.000 Ft késedelmi kötbér
* a használatra alkalmatlannak, nem típus azonosnak minősíthető terméket Szállító köteles visszavenni, és amennyiben a termék kicseréléséről 2 napon belül nem gondoskodik hibás teljesítési kötbért köteles fizetni, melynek mértéke az át nem vett áru értékének 10 %-a.

3. A finanszírozási feltételek (ellenszolgáltatás teljesítésének feltételei):

Az ajánlattevőnek lehetősége van a szerződés aláírását követően a teljes beszerzés max 35%-át elérő előlegszámla kiállítására, mely összeget az ajánlatkérő 15 napon belül átutal.

Az ajánlatkérő a hiánytalanul teljesített berendezés átadása, beüzemelése után kiállított végszámla beérkezését követően 15 napon belül fizeti meg a fennmaradó ellenértéket.

Nem tehető olyan ajánlat, mely az Ajánlattevő által biztosított hitel vagy általa nyújtott kölcsön igénybevételével kívánná megvalósítani a teljesítést. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

IV. Részvételi feltételek

1. A dokumentáció beszerzésének feltételei: nincs dokumentáció.

2. Pénzügyi- gazdasági és műszaki/szakmai alkalmasság:

Ajánlattevő pénzügyi, gazdasági és műszaki alkalmasságának igazolására ajánlatkérő az ajánlat benyújtásakor az alábbiak dokumentálását kéri:

a) ajánlattevő nyilatkozatát, hogy az ajánlati kiírás feltételeit elfogadja;

b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt

c) ajánlattevő nyilatkozatát, hogy nincs egy évet meghaladó adó-, társadalombiztosítás járulék, illeték és helyi adó tartozása;

d) az ajánlattevő adatait tartalmazó, a működési forma szerinti tevékenységi engedély, vagy regisztrációs okirat másolata (pl. cégkivonat, egyéni vállalkozó jegyzői kivonata)

e) az ajánlatot aláíró képviseletre jogosult aláírási címpéldányának, vagy banki aláírási kartonjának másolata,

f) nyilatkozni kell az ajánlattételi határidőt megelőző 3 évben teljesített, az ajánlatban szereplő berendezéssel azonos típusú, hasonló felszereltséggel rendelkező 3 darab gép, Magyarországon teljesített szerződéseiről (referenciák)

Az ajánlatkérő érvényteleníti az ajánlatot, ha

g) azt nem meghívott ajánlattevő nyújtotta be, késedelmesen érkezett, vagy tartalma a bontás időpontját megelőzően nyilvánosságra került.

h) az ajánlattevő az ajánlati kiírás feltételeit nem fogadja el, illetve a feltételeknek nem felel meg ajánlata;

i) az ajánlattételi határidőt megelőző 3 évben nem teljesített az ajánlatában szereplő berendezéssel azonos típusú, hasonló felszereltséggel rendelkező 3 darab gép, Magyarországon teljesített szerződést (referenciák)

 j) az ajánlati ár meghaladja a rendelkezésre álló keretet.

Ki kell zárni az ajánlati eljárásból, azt az ajánlattevőt aki:

k) végelszámolás alatt áll, vagy ellene csőd, illetve felszámolási eljárás folyamatban van;

l) egy évet meghaladó adó-, illeték és társadalombiztosítási járulékfizetési hátralékkal rendelkezik;

m) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

n) aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

V. Az eljárás típusa és lefolytatása

1. Az eljárás típusának feltűntetése: nyílt, tárgyalás

2. Az ajánlatok benyújtásának határideje: **2013. november 18, 11 óra**

3. Az ajánlati kötöttség időtartama: szerződéskötésig

4. A hiánypótlás lehetősége: teljes körű, azonban az ajánlati ár és az azt alátámasztó kereskedelmi ajánlat nem változtatható meg a hiánypótlás során.

5. Az eredményhirdetés tervezett időpontja: **2013. november 18. 12 óra**

6. A szerződéskötés tervezett időpontja**: 2012. november 18.**

7. Amennyiben a nyertes ajánlattevő a szerződést nem köti meg, az ajánlatkérő a második legkedvezőbb ajánlattevőt kéri fel szerződéskötésre

VI. Bírálati szempontok

1. A legalacsonyabb összegű ajánlat kiválasztása.

VII. Az ajánlattevő tájékoztatása:

Az ajánlat elkészítésének formai feltételei:

* Az ajánlatok benyújtását írásban és zárt borítékban, az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.
* Az ajánlatokat az ajánlattevők által az arra jogosult által aláírva, személyesen, vagy postai úton, zárt csomagolásban, két példányban (egy „eredeti” + egy „másolat”) kell benyújtani. A csomagolást „Hévíz Város Önkormányzat Gazdasági Műszaki Ellátó Szervezete részére nagykonyhai gépekbeszerzésére” és „Az ajánlattételi határidő lejártáig tilos felbontani” felirattal kell ellátni.
* Az ajánlatokat összefűzve, minden információt tartalmazó oldalát folyamatos sorszámozással ellátva kell összeállítani.
* A benyújtandó ajánlat tartalma:
1. Címlap
2. Tartalomjegyzék
3. Felolvasólap (jelen dokumentáció 1. sz. melléklete), benne az ajánlat, részletes technikai specifikációval
4. Nyilatkozat (jelen dokumentáció 2. sz. melléklete)
5. Referencialista, amely tartalmazza az ajánlattevő ajánlattételi határidőt megelőző 3 évben teljesített, az ajánlatban szereplő berendezéssel azonos típusú, hasonló felszereltséggel rendelkező 3 darab gép, Magyarországon teljesített szerződéseit. A listában fel kell tüntetni a szerződő fél nevét és a kapcsolattartója elérhetőségét, a szállítás tárgyát, értékét és a teljesítés időpontját.
6. Az ajánlattevő adatait tartalmazó, a működési forma szerinti okirat másolata.
7. Az ajánlatot aláíró képviseletre jogosult aláírási címpéldányának, vagy banki aláírási kartonjának másolata.
8. Egyéb, az ajánlattevő által ismertetni kívánt adatok.

A kereskedelmi/szakmai ajánlat elemei és feltételi:

* Az ajánlat a jelen dokumentációban leírt és tervezett beszerzés egészére kell, hogy vonatkozzék, és annak megfelelően teljesítendő.
* A mintadokumentumok tartalma nem változtatható meg.
* Ajánlattevőnek ajánlati árát a felolvasólapon kell megadnia nettó értékben. Az ajánlati árnak a nyertes ajánlattevő által jelen szerződés alapján teljesítendő valamennyi feladat ellenértékét tartalmaznia kell, így ezeken túlmenően semmilyen jogcímen nem jogosult Megrendelőtől további díj- vagy költségtérítés igénylésére. Ajánlattevő ezen felül a szerződés időtartama alatt semmilyen költség elszámolására nem jogosult.
* Az ajánlati árat magyar forintban (HUF) kell megadni, s az nem köthető semmilyen más külföldi fizetőeszköz árfolyamához.
* Ajánlatkérő az ajánlatok értékelése során **az összesített nettó árat** veszi figyelembe.
* Az Ajánlattevő a beszerzési eljárás eredményhirdetése után során nem hivatkozhat arra, hogy az ajánlattételi dokumentáció nem volt teljes, vagy a dokumentációban hibákat észlelt. Amennyiben az ajánlattételi dokumentáció nem értelmezhető egyértelműen az Ajánlattevő kötelezettsége az ellentmondásokat feloldani (a kiegészítő tájékoztatás útján, vagy egyéb módon), a feladatot pontosítani.
* Bármilyen mulasztás következménye, amelyet az Ajánlattevő követ el azzal, hogy nem szerez megbízható információt az előzményekről, vagy olyan egyéb körülményekről, amelyek befolyásolják a szerződés előírásainak betartását, az Ajánlattevőt terheli, és amennyiben az Ajánlatkérő vele köt szerződést a mulasztás ténye nem mentesíti az Ajánlattevőt szerződéses kötelezettségeinek a vállalt határidőre történő teljesítése alól.
* Az Ajánlattevőnek ajánlatában nyilatkoznia kell, hogy ajánlatát az ajánlattételi felhívás, dokumentáció, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tette meg. Ezekkel összefüggésben az ajánlat beadását követően ellentmondásra nem hivatkozhat, illetőleg arról, hogy megbizonyosodott az ajánlattételi felhívásban és dokumentációban megadott, illetve a szerződés-tervezetből ésszerűen következő - a termékek biztosításához, leszállításához és átadásához szükséges - feladatokra vonatkozó szerződéses ár helyességéről és elégséges voltáról.

Egyéb feltételek:

* Az ajánlat készítésével és benyújtásával kapcsolatos költségeket az ajánlattevő viseli.
* Az ajánlatkérő fenntartja azon jogát, hogy a pályázati eljárást eredménytelennek nyilváníthatja.
* Az ajánlatkérő fenntartja azon jogát, hogy az Ajánlati felhívásban megjelölt gépek nem mindegyikét vásárolja meg, amennyiben túllépi a tervezett keretet.
* Amennyiben az „eredeti” és a „másolati” példány között eltérés van, az ajánlatkérő az eredeti példányt tekinti mérvadónak.
* Amennyiben az ajánlattevő a borítékon elmulasztotta feltűntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.
* A késedelmesen benyújtott ajánlat érvénytelen azt az ajánlatkérő felbontás nélkül köteles az ajánlattevőnek visszajuttatni.
* Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.
* Az ajánlatok felbontásakor ismertetni kell a felolvasó lap tartalmát.
* Az ajánlatoknak az ajánlati felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

Kommunikáció az ajánlattételi időszak alatt:

Az ajánlati időszak alatt szükséges levelezést a rövid határidők miatt visszaigazolt elektronikus küldemény (e-mail) formájában kell lebonyolítani az ajánlati felhívásban kapcsolattartási pontként megjelölt címen. Az ajánlott postai küldemény útján történő levelezés esetleges késedelme nem mentesít az eljárás során meghatározott határidők mulasztásának következménye alól.

Ajánlattevő elektronikus úton 2013. november 15.-ig kiegészítő tájékoztatást kérhet, melyre a választ az ajánlatkérő ugyancsak írásban elektronikus úton (email) adja meg. A kiegészítő tájékoztatás-kérést Ajánlatkérő címére kell elektronikus úton (e-mail) megküldeni.

VIII. Az ajánlati felhívás mellékletei:

1. Felolvasólap

2. Nyilatkozat (minta)

3. Szerződés tervezet

Hévíz, 2013. november 11.

 **Laczkó Mária**

 **intézményvezető**

*1. sz. melléklet*

**FELOLVASÓ LAP**

**Hévíz Város Önkormányzat Gazdasági Műszaki Ellátó Szervezete**

részére

**nagykonyhai gépek beszerzésére**

című, Hévíz Város Önkormányzat Képviselő-testületének a közbeszerzési értékhatár alatti beszerzésekről szóló beszerzési eljáráshoz

1. Ajánlattevő neve: ………………………………………………………………………..

2. Ajánlattevő székhelyének (levelezésének) címe: ………………………………………

3. Ajánlattevő telefonszáma, faxszáma és e-mail címe:………………………..........

4. A fenti címmel meghirdetett ajánlattételi felhívásra válaszul alulírottak ezennel kijelentjük, hogy, áttanulmányoztuk, és teljes egészében elfogadjuk a 2013. november 11. én kelt Ajánlati Dokumentáció tartalmát s ezennel fenntartások vagy korlátozások nélkül, és teljes egészében elfogadva a bennük foglalt feltételeket az alábbi Ajánlatot teszünk a szerződés szerinti berendezések leszállítására

5. Egyösszegű ajánlati ár: **……………………. Ft+ÁFA**, amely nem tartalmazza az Általános Forgalmi Adót.

6. Az ajánlat műszaki és részletes kereskedelmi tartalma: 1-1 db gép, az alábbiak szerint:

 **1.Egyetemes konyhagép motorikus alapgépe:**

 Technikai specifikáció:

Egyetemes konyhagép passzírozó-, szeletelő- és kockázó segédgépe:

Technikai specifikáció:

Egyetemes konyhagép habverő, keverő, dagasztó segédgépe:

Technikai specifikáció:

Egyetemes konyhagép gördíthető állványa:

Technikai specifikáció:

**Ár összesen:**

**2.Felvágott-szeletelő gép:**

Technikai specifikáció:

**Ár:**

**3.Nagykonyhai elektromos kétmedencés olajsütő:**

Technikai specifikáció:

**Ár:**

**4.Burgonyakoptató készülék, dörzstárcsával:**

Technikai specifikáció:

**Ár:**

**5.Professzionális dagasztógép Z karral:**

Technikai specifikáció:

**Ár:**

7. Kijelentjük, hogy az ajánlattételt megelőzően megbizonyosodtunk, hogy az ajánlattételi felhívásban és dokumentációban megadott, illetve a szerződés-tervezetből ésszerűen következő - a termékek biztosításához, leszállításához és átadásához szükséges - feladatokra vonatkozó szerződéses ár helyességéről és elégséges voltáról.

Kelt:..........................................., 2013. .................................

 ……………………………………

 cégszerű aláírás

*2. sz. melléklet*

**NYILATKOZAT**

**Hévíz Város Önkormányzat Gazdasági Műszaki Ellátó Szervezete részére**

**nagykonyhai gépek beszerzésére**

című, Hévíz Város Önkormányzat Képviselő-testületének a közbeszerzési értékhatár alatti beszerzésekről szóló beszerzési eljáráshoz

Alulírott …………………………….……………….………………….……… (név), mint a ……………………………..…………..(ajánlattevő neve, címe) kötelezettségvállalásra jogosult képviselője Hévíz Város Önkormányzat Képviselő-testületének a közbeszerzési értékhatár alatti beszerzésekről szóló 60/2009. (III.31.) számú KT határozatában foglaltak ismeretében kijelentem, hogy az abban foglalt érvénytelenítési és kizáró okok nem állnak fenn, tekintettel arra, hogy

a) nincs ellenünk folyamatban csőd, vagy felszámolási eljárás, illetve nem állunk végelszámolás alatt

b) nincs egy évet meghaladó adó-, társadalombiztosítás járulék, illeték és helyi adó tartozásunk;

c) rendelkezünk az ajánlattételi határidőt megelőző 3 évben teljesített, az ajánlatban szereplő berendezéssel azonos típusú, hasonló felszereltséggel rendelkező 3 darab gép, Magyarországon teljesített szerződéseiről (referenciák)

 az alábbiak szerint:

* + - 1. a szerződő fél neve, kapcsolattartó elérhetősége, a szállítás tárgya, teljesítés kezdő és záró időpontja:
			2. a szerződő fél neve, kapcsolattartó elérhetősége, a szállítás tárgya, teljesítés kezdő és záró időpontja:
			3. a szerződő fél neve, kapcsolattartó elérhetősége, a szállítás tárgya, teljesítés kezdő és záró időpontja:

d) mellékeljük az adatainkat tartalmazó, a működési forma szerinti ……………………………… tevékenységi engedély, vagy regisztrációs okirat másolatát;

e) mellékeljük az ajánlatot aláíró képviseletre jogosult személy(ek) aláírási címpéldányát, vagy banki aláírási kartonjának másolatát,

f) az ajánlatban közölt nevünk, székhelyünk, a szállítás tárgyának és a kért ellenszolgáltatás mértékének, a teljesítési határidőnek nyilvánosságra hozatalát engedélyezzük.

Jelen nyilatkozatot Hévíz Város Önkormányzat Gazdasági Műszaki Ellátó Szervezete részére nagykonyhai gépek beszerzése tárgyú beszerzési eljárás során az ajánlat részeként teszem

Kelt:..........................................., 2013. .................................

 ……………………………………

 cégszerű aláírás

*3. sz. melléklet*

**SZERZŐDÉSES FELTÉTELEK**

**Hévíz Város Önkormányzat Gazdasági Műszaki Ellátó Szervezete részére nagykonyhai gépek beszerzése**

című, Hévíz Város Önkormányzat Képviselő-testületének a közbeszerzési értékhatár alatti beszerzésekről szóló beszerzési eljáráshoz

Szállítási Szerződés

amely létrejött egyrészről

**Hévíz Város Önkormányzat Gazdasági Műszaki Ellátó Szervezete**

székhelye: 8380 Hévíz, Kossuth L. u. 4/A.

adószám: 15434555-2-20

bankszámlaszám: 11749039-15434555

képviseli: Laczkó Mária intézményvezető

telefon: 83/343-400, 83/540-212, 30/683-2555 telefax: 83/340-602

e-mail cím: gamesz.heviz@t-online.hu

mint Megrendelő (a továbbiakban: Megrendelő),

másrészről

név:

székhely:

adószám:

bankszámlaszám:

képviseletében:

telefon/telefax:

e-mail cím:

mint Szállító (a továbbiakban: Szállító)

együttesen felek között alulírott napon és helyen az alábbi feltételekkel:

1. A szerződés tárgya

Megrendelő megrendeli, Szállító elvállalja 1-1 db nagykonyhai gép szállítását az ajánlatban megadott árnak, műszaki tartalomnak megfelelően, az alábbiak szerint:

……………………

2. A szerződés ellenértéke és a fizetések rendje

2.1. A szerződés ellenértéke a Megrendelő által megrendelt, a Szállító által leszállított, a Megrendelő által átvett, szállítólevéllel igazolt termékek igazolt mennyiségének összege a teljes szerződéses időszak alatt.

2.2. A Szállító fenti áron felül egyéb költséget semmilyen címen nem érvényesíthet, a szerződés teljesítéséhez szükséges költségeket az ajánlati ár tartalmazza.

2.3. A Szállító által kiállított számlához a szállítólevélen alapuló, teljesítést igazoló tételes elszámolást csatolni kell. A kiállított számla ellenértékét Megrendelő a számla benyújtásától számított 15 napon belül átutalással egyenlíti ki.

2.4. Megrendelő késedelmes fizetése esetén a Szállítót a jegybanki alapkamattal megegyező mértékű késedelmi kamat illeti meg.

2.5. A Szállítónak a jelen szerződés mellékletét képező ajánlatban foglalt egységárak megváltoztatására a szerződés időtartama alatt nincs lehetősége.

3. Teljesítés, a felek jogai és kötelezettségei

1. Jelen szerződés határozott időre, **2013. november 18. – 2013. december 13.** közötti időtartamra jön létre. Teljesítés helye: Hévíz, Kossuth 4/a., GAMESZ konyha.
2. A Szállító jelen szerződésben és meghatározott tartalommal, I. osztályú igazolt minőségben, hiba- és hiánymentesen, határidőben köteles teljesíteni, melyek együttesen a szerződésszerű teljesítésnek a feltételei.
3. A Szállító szállítja le a megrendelt termékeket a Megrendelőnek, előre egyeztetett időpontban. A Megrendelő a leszállított termék minőségi és mennyiségi megvizsgálását és átvételét a leszállítást követően, a Szállító megbízottja jelenlétében azonnal elvégzi.
4. A termékek átvételét a Megrendelő megbízottja a Szállító által a leszállított gépek minőségi és mennyiségi megvizsgálását követően a szállítólevél aláírásával igazolja.

3.5.A Megrendelő jogosult és köteles: a leszállított gépek minőségét ellenőrizni,

a szerződésszerűen leszállított és az elvégzett minőségvizsgálat alapján megfelelőnek értékelt gépeket átvenni, az általa átvett gépek ellenértékét a szerződés szerinti határidőben banki átutalással kifizetni, a Szállítóval mindenkor együttműködni.

3.6. A Szállító jogosult és köteles: a szerződésben meghatározott tartalommal, I. osztályú minőségben, illetve az egyéb jogszabályoknak és kötelezően alkalmazandó előírásoknak megfelelően a rendeltetésszerű használatot és felhasználást biztosító minőségben hiba- és hiánymentesen a szerződött gépeket leszállítani. A leszállított gépek minőségi megfelelősségének vitája esetén, amennyiben a vizsgálat eredménye számára elmarasztaló, annak költségét viselni, szavatolja, hogy az általa leszállított gépek minősége minden szempontból az érvényes magyar szabványoknak és előírásoknak, valamint a szerződésben rögzített igényeknek megfelel és a szerződéses cél elérését maradéktalanul biztosítja.

3.7. Képviselet

Megrendelő képviselője: Gönye József műszaki vezető

Szállító képviselője: ………………………………….

4. Szerződésszegés

* 1. A Szállító szerződésszegést követ el, amennyiben: késedelmesen teljesít; hibásan teljesít, ha a leszállított gép nem felel meg a teljesítéskor a jogszabályokban, hatósági előírásokban és jelen szerződésben meghatározott tulajdonságoknak, az ajánlattételi dokumentációban előírt technikai specifikációnak; a szerződés olyan okból, amelyért a Szállító felelős, meghiúsul.

4. 2 A használatra alkalmatlannak, nem típus azonosnak minősíthető terméket Szállító köteles visszavenni, és amennyiben a termék kicseréléséről 2 napon belül nem gondoskodik hibás teljesítési kötbért köteles fizetni, melynek mértéke az át nem vett áru értékének 10 %-a.

4.3 A szállítás teljesítésére előírt határidő 1 napot meghaladó túllépése esetén késedelmi kötbér fizetendő, melynek mértéke 100.000 Ft.

4.4 A Megrendelő jogosult a szerződés azonnali hatályú felmondására, ha Szállító késedelme, vagy hibás teljesítése megakadályozza a Megrendelőt az aznapra tervezett beüzemelés kivitelezésében.

4.5 A Megrendelő jogosult a szerződés azonnali hatályú felmondására, ha Szállító fizetésképtelenné válik, csőd-, felszámolási vagy végrehajtási eljárás indul vele szemben.

4.6 Megrendelő azonnali hatályú felmondása esetén a Szállító a már levont késedelmi és hibás teljesítési kötbéren felül meghiúsulási kötbért köteles fizetni, melynek mértéke a szerződés összegéből addig le nem szállított vételár 15 %-a.

4.7 Szállító kötbér kötelezettsége lejárt pénzügyi követelésnek minősül, és ennek megfelelően csak az esetleges kötbér összegével csökkentett számlát nyújthat be.

4.8 A szerződő felek mentesülnek a szerződésszegés következményei alól, ha:

* bizonyítják, hogy a késedelem a másik szerződő fél nem szerződésszerű teljesítésére vezethető vissza,
* bizonyítják, hogy kötelezettségeiket vis maior miatt nem tudják teljesíteni; vis maior esetén a kötelezettsége teljesítésében akadályozott szerződő felet a vis maior beálltáról és megszűnéséről haladéktalanul értesíteni köteles.

4.9 Bármely olyan körülményt, amely felek érdekkörén kívülálló, elháríthatatlan külső ok miatt: elemi csapás, háború, egyéb országos jelentőségű - az illetékes állami szerv, vagy hatóság által rendkívülinek minősített - esemény pl.: általános sztrájk, rendkívüli állapot, rendkívüli időjárás…stb.) állt elő, melyet jelzőszolgálat kellő időben nem jelez és amely körülmény a jelen szerződés teljesítését akadályozza (késlelteti), felek jelen Szerződés vonatkozásában vis maiornak tekintik. Nem tartoznak a vis maior körébe az évszaknak megfelelő és a közúti közlekedést akadályozó időjárási események (köd, csapadék, fagy)

**5.** Általános rendelkezések

* 1. Jelen szerződés módosítása csak írásban lehetséges. A szerződés a határozott időtartam alatt súlyos szerződésszegés esetén mondható fel. Jelen szerződés a határozott idő leteltével megszűnik.
	2. A Szállítónak átadott dokumentációk nem adhatók harmadik személyeknek, illetve a szerződésen kívül fel nem használható fel.
	3. A Szállítónak mentesíteni kell a Megrendelőt minden olyan igénnyel és peres eljárással szemben, amely bármiféle szerzői jog, szabadalmi jog, védjegy, védett név, vagy egyéb védett jog megsértése miatt felmerülnek.
	4. Felek a vitás kérdéseket elsősorban egymás közötti tárgyalás útján rendezik, amennyiben ez nem vezet eredményre, akkor a jogviták elbírálására kikötik Megrendelő székhelye szerinti bíróság kizárólagos illetékességét.
	5. Jelen szerződésben nem szabályozott kérdésekben a Magyar Köztársaság Polgári Törvénykönyvének és a tárgyhoz kapcsolódó egyéb hatályos jogszabályok rendelkezései az irányadóak.
	6. A beszerzési eljárás ajánlattételi felhívása és a Szállító ajánlata a szerződés részét képezik, de a szerződéshez nem kerülnek csatolásra. Bármely, a szerződéssel, és annak teljesítésével kapcsolatos vitás kérdés eldöntésekor az említett dokumentumokat, az említés sorrendjében kell figyelembe venni.

Jelen szerződést a felek elolvasás és értelmezés után, mint akaratukkal mindenben egyezőt jóváhagyólag aláírják.

A szerződés 3 eredeti példányban készült.

Hévíz, 2013….………………….

Hévíz Város Önkormányzat

Gazdasági, Műszaki Ellátó Szervezete Szállító

 Megrendelő képv.

képv. Laczkó Mária

 intézményvezető

A kötelezettségvállalást ellen jegyzem:

Hévíz, 2013……………………

 Hubayné Jónyer Szilvia

 gazdasági vezető